Stimată doamnă/Stimate domnule

Numele meu este Dragomir N. Bogdan-George. Am fost elev la Colegiul Național B.P. Hasdeu Buzău, din județul Buzău, pe profilul matematică-informatică, intensiv informatică.

Informații cu privire la oferta educațională a Academiei de Studii Economice am aflat de la prieteni, actuali studenți ai Academiei de Studii Economice. O aprofundare mai intensă a ofertelor fiecărei facultăți a fost realizată cu ajutorul internetului și a site-ului Academiei de Studii Economice, înțelegând, totodată, criteriile și calitățile pe care trebuie să îmi canalizez efortul, pentru a putea parcurge cu succes urmatoarea posibilă etapă, aceea de student la Academia de Studii Economice.

Prestigiul academiei, prestanța profesorilor și modalitățile de predare moderne, mediul social impus de către ceilalți studenți, cât și oportunitățile vaste ce își fac apariția în timpul studiilor sau după terminarea acestora, m-au împins către această decizie, de a aplica la Academia de Studii Economice. În plus, posibilitatea realizării unui stagiu la o universitate din afara țării și oferirea de burse oferă o prefață a academiei ce promite un viitor frumos, ce are la bază o educație corespunzătoare, de calitate, necesară timpului în care trăim.

Dorința și pasiunea pentru o carieră în domeniu IT m-au condus spre a alege, ca opțiune, informatica economică. Aptitudinile mele de a învăța cât mai multe lucruri, atât legate de programare, cât și legate de toate domeniile ce intră în categoria de business, reprezintă un motiv pentru care forma de învățământ la distanță mă reprezintă cel mai bine.

După finalizarea programului de studii universitare de licență, imi doresc să continui studiile universitare de masterat oferite de Academia de Studii Economice.

Pe parcursul liceului am participat în numeroase activități școlare, dar și extracurriculare. În primii doi ani de liceu am participat la Olimpiada Județeană de Informatică. În anul 2017 am fost voluntar la o acțiune de reciclare a materialelor împreună cu RER Ecologic Service Buzău, acțiune de pe urma căreia am primit și o diplomă de voluntariat. De asemenea, în același an, am fost printre coordonatorii unui carnaval tematic, cu titlul “O zi la Hogwarts” realizat în incinta Colegiului Național B.P. Hasdeu Buzău, banii obținuți din vânzarea biletelor, a sucurilor și prăjiturilor fiind donați unei case de copii și unui cămin de bătrâni.

Rezultatele foarte bune din timpul primului an de liceu mi-au oferit șansa de a participa la tabăra de vară oferită de Fundația Origini Carpatice, în perioada 27 august – 3 septembrie 2017. În cadrul acestei tabere am avut parte de experiențe unice, datorită cursurilor de negociere, marketing și business pe care le-am parcurs, unde am reușit să obțin o mențiune onorabilă, prin efortul pe care l-am depus în vederea rezolvării unor probleme din cadrul unor companii.

În concluzie, cred cu tărie că Academia de Studii Economice o să reprezinte un aliat de nădejde în lupta mea pentru obținerea unei cariere de succes și a unei vieți frumoase, conducându-mă spre domenii în continuă dezvoltare.

Cu stimă,

Dragomir Bogdan-George